Асен Разцветников
3 март 1941

chitanka.info

За твоя празник светят всички дворища,

пристигат бързи пролетните птици

и сини токове жужат в просторите,

родино наша, тъмна мъченица!

И образът ти расне над балканите,

възторжноблаг и бледен — от несгоди,

от мрака на безпаметни страдания,

от зрака на безпаметни възходи.

И с нова, топла пролет във зениците,

ти вдигаш и разтваряш трънни длани

и шъпнеш и зовеш: стани, поле засипано,

стани гора, стани вода скована!

Станете, със сърцата и със мишците,

рождени синове, отвред, станете —

над всичко, що във тоя свят обичате,

надвисва пак съдът на вековете!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.